## Odluka o gradskim porezima Grada Slunja

### NN 119/2001 (28.12.2001.), Odluka o gradskim porezima Grada Slunja

# GRAD SLUNJ

2039

Na teme­lju članka
30. Zakona o financira­nju jedinica lokalne i područne (re­gionalne) samouprave
(»Narodne novine« br. 117/93, 69/97, 33/00, 73/00, 127/00 i 59/01) i članka 11.
stavka 1. alineja 11. Statuta Grada Slu­nja (»Glasnik Karlovačke županije«
28/01) Gradsko vijeće Grada Slu­nja na svojoj 7. sjednici održanoj 21. prosinca
2001. godine donijelo je

## ODLUKU

### O GRADSKIM POREZIMA

I. OPĆA ODREDBA

Članak 1.

Ovom se Odlukom
utvrđuju stope, visina, te način obračuna i plaća­nja gradskih poreza i prireza
porezu na dohodak što su vlastiti izvori prihoda Grada Slu­nja.

II. VRSTE POREZA

Članak 2.

Gradski porezi su:

1. prirez porezu na
dohodak

2. porez na potroš­nju

3. porez na kuće za
odmor

4. porez na tvrtku
ili naziv

5. porez na korište­nje
javnih površina.

1. Prirez porezu
na dohodak

Članak 3.

Prirez porezu na
dohodak plaća se na porez na dohodak od nesamostalnog rada, porez na dohodak od
samostalne djelatnosti, porez  na dohodak
od imovine i imovinskih prava i porez na dohodak od kapitala.

Članak 4.

Vrste poreza na
dohodak, obračun, način i rokovi plaća­nja poreza na dohodak i oslobađa­nja
plaća­nja poreza na dohodak utvrđeni su Zakonom o porezu na dohodak i primje­njuju
se pri utvrđiva­nju prireza porezu na dohodak.

Osnovica prireza
porezu na dohodak je porez na dohodak.

Članak 5.

Prirez porezu na
dohodak plaća se po stopi od 5%.

Članak 6.

Obveznik prireza
porezu na dohodak je fizička osoba obveznik poreza na dohodak koja ima
prebivalište ili uobičajeno boravište na području grada Slu­nja, a koje se
utvrđuje sukladno odredbama članka 37. Opće­g poreznog zakona (»Narodne
novine«, br. 127/00).

Članak 7.

Podaci o obračunatom
i uplaćenom prirezu porezu na dohodak na plaće, mirovine i druge dohotke od
nesamostalnog rada unose se u karticu poreza na dohodak od nesamostalnog rada.

2. Porez na potroš­nju

Članak 8.

Porez na potroš­nju
plaća se na potroš­nju alkoholnih pića (prirodna vina, specijalna vina, vi­njak,
rakija i žestoka pića), piva i bezalkoholnih pića po stopi od 3%.

Bezalkoholnim pićima
u smislu prethodnog stavka smatraju se prirodni voćni sokovi (juice) kao i sva
osvježavajuća gazirana bezalkoholna pića te mineralne i gazirane vode, osim
kave i čaja.

Članak 9.

Osnovicu poreza na
potroš­nju čini prodajna cijena pića po kojoj se pića prodaju u ugostite­ljskim
objektima uma­njena za iznos poreza na dodanu vrijednost.

Članak 10.

Porez na potroš­nju
alkoholnih i bezalkoholnih pića i piva obveznik poreza obračunava i plaća do
30. u mjesecu za prethodni mjesec, na način propisan Zakonom o porezu na dodanu
vrijednost.

3. Porez na kuće
za odmor

Članak 11.

Kućom za odmor smatra
se svaka zgrada ili dio zgrade (stan) koja se koristi sezonski ili povremeno,
izuzev gospodarskih zgrada koje služe za smještaj po­ljodjelskih strojeva,
alata i sl.

Članak 12.

Obveznici poreza na
kuće za odmor su fizičke i pravne osobe koje su vlasnici kuća za odmor na
području grada Slu­nja.

Članak 13.

Porez na kuće za
odmor plaća se u godiš­njem iznosu od 10,00 kn po četvornom metru korisne
površine kuće za odmor.

Članak 14.

Porez na kuće za odmor ne plaća se na kuće za odmor
koje se ne mogu koristiti. Kućom za odmor iz stavka 1. ovog članka smatraju se
kuće za odmor koje se ne mogu koristiti zbog ratnih razara­nja i prirodnih
nepogoda (poplave, požara, potresa), te starosti i trošnosti.

Porez na kuće za odmor ne plaća se dok su u ­njima
smješteni prognanici i izbje­glice.

Članak 15.

Obveznik poreza na kuće za odmor dužan je najkasnije
do 31. ožujka tekuće godine nadležnom poreznom tijelu ovlaštenom za utvrđiva­nje
i naplatu poreza dostaviti podatke potrebite za utvrđiva­nje ovog poreza.

Članak 16.

Porez na kuće za odmor plaća se u roku od 15 dana od
dana dostave rješe­nja o utvrđiva­nju poreza.

4. Porez na tvrtku
ili naziv

Članak 17.

Tvrtkom ili nazivom
smatra se ime pravne i fizičke osobe pod kojim trgovačko društvo ili rad­nja
posluje, odnosno nazivi koje su pravne i fizičke osobe dužne istaknuti po
posebnim propisima na ulazu u prostore ili na prostorije koje koriste za obav­lja­nje
svoje djelatnosti.

Ne smatraju se tvrtkom natpisi na klupama, stolovima i
otvorenim prodajnim mjestima na tržnici na kojima se prodaju živežne namirnice,
natpisi što ih trgovačka društva koja se bave građevinarstvom ističu na
gradilištima, te nazivi poslovnih jedinica koje ne posluju s trećim osobama.

Članak 18.

Porez na tvrtku ili
naziv plaćaju pravne i fizičke osobe koje su obveznici poreza na dobit ili poreza
na dohodak za svaku istaknutu tvrtku na području grada Slu­nja.

Porez iz stavka 1.
ovog članka plaća se u godiš­njem iznosu:

1. Pravne osobe iz oblasti industrije, po­ljopri­vre­de, šumarstva,
gradite­ljstva i prometa

a) do 5 uposlenih radnika

200,00 kn

b) od 6 do 30 uposlenih
radnika

400,00 kn

c) više od 30 uposlenih
radnika

600,00 kn

2.  Pravne osobe iz oblasti trgovine, ugostite­lj­stva
i turizma

a) do 5 uposlenih radnika

350,00 kn

b) od 6 do 30 uposlenih
radnika

700,00 kn

c) više od 30 uposlenih radnika

1.000,00 kn

3.  Pravne osobe iz oblasti financija, tehničkih i
poslovnih usluga

a) do 5 uposlenih radnika

350,00 kn

b) od 6 do 30 uposlenih
radnika

700,00 kn

c) više od 30 uposlenih
radnika

1.000,00 kn

4.                                             Druge
pravne osobe

a) do 5 uposlenih radnika

200,00 kn

b) od 6 do 30 uposlenih
radnika

400,00 kn

c) više od 30 uposlenih
radnika

600,00 kn

5.  Fizičke osobe koje obav­ljaju samostalne dje­lat­nosti:

a) samostalni ugostite­lji,
trgovačke i zabavne rad­nje

350,00 kn

b) proizvodne i uslužne djelatnosti

250,00 kn

c) ostale fizičke osobe

350,00 kn

Članak 19.

Poslovne jedinice u
sastavu pravne ili fizičke osobe sa sjedištem, prebivalištem ili uobičajenim
boravištem na području grada Slu­nja (prodavaonice, ugostite­ljski i turistički
objekti, pogoni, radionice i dr.) plaćaju 50% iznosa poreza na tvrtku ili naziv
utvrđenog u prethodnom članku.

Članak 20.

Poslovne jedinice na
području grada Slu­nja (prodavaonice, ugostite­ljski i turistički objekti,
benzinske crpke i dr.) koje su u sastavu pravnih ili fizičkih osoba sa
sjedištem u drugoj jedinici lokalne samouprave plaćaju porez na tvrtku ili
naziv u 100% iznosu poreza utvrđenog člankom 18. ove Odluke.

Članak 21.

Ukoliko se tvrtka upiše u re­gistar tijekom godine,
porez iz članka 18. ove Odluke plaća se proporcionalno broju mjeseci do konca
godine (uk­ljučivo i mjesec u kojem je tvrtka istaknuta).

Članak 22.

Porez na tvrtku ili naziv ne plaćaju:

a) državni organi, tijela, jedinica lokalne i područne
(re­gionalne) samouprave, ustanove, udruže­nja građana, fondovi, vjerske i
humanitarne organizacije

b) udruže­nja hendikepiranih osoba za vlastite rad­nje
i prodavaonice,

c) invalidi Domovinskog rata koji samostalno obav­ljaju
re­gistriranu djelatnost

d) obveznici poreza na tvrtku ili naziv koji ne obav­ljaju
djelatnost

Članak 23.

Porez na tvrtku ili naziv plaća se u roku od 15 dana
od dana dostave rješe­nja kojim je utvrđen porez.

Članak 24.

Obveznik poreza na tvrtku ili naziv dužan je tvrtku
ili naziv, promjenu imena ili tvrtke ili naziva i svaku drugu promjenu što
utječe na visinu poreza prijaviti nadležnom tijelu za utvrđiva­nje poreza u
roku od 15 dana od upisa u re­gistar, odnosno nastale promjene.

5. Porez na
korište­nje javnih površina

Članak 25.

Javnim površinama u smislu
ove Odluke smatraju se povr­šine namije­njene općoj uporabi (trgovi, javni
prolazi, mostovi, parkirališta, stajališta cestovnog prometa, parkovi, dječja
igra­lišta, zelene površine uz ceste u nase­lju, javna parkirališta, površine i
objekti namije­njeni za javne priredbe, otvorene tržnice i slični prostori.

Članak 26.

Za korište­nje javnih
površina plaća se porez za svaki četvorni metar površine, po danu korište­nja i
to:

1. ­ljetne terase

2,00 kn/m2

2.                                     prodajni
stolovi i klupe

5,00 kn/m2

3.  javne površine ispred trgovina koje se koriste
za izlaga­nje i prodaju robe

0,50 kn/m2

4.    panoi, putokazi i slično na javnim površinama

   < do 2 m2 površine

0,50 kn

   < preko 2 m2 površine

1,00 kn

5. zabavne rad­nje
(cirkus, luna park i sl.)

3,00 kn/m2

Članak 27.

Korisnik javne
površine može istu koristiti tek po dobiva­nju odobre­nja od nadležne službe
gradske uprave.

Nadležna služba iz
prethodnog stavka jedan primjerak rješe­nja kojim se dopušta koriše­nje javne
površine dostavit će nadležnom poreznom tijelu.

Članak 28.

Porez na korište­nje
javnih površina koji se plaća u dnevnom iznosu korisnik javne površine obvezan
je podmiriti najkasnije do dana početka korište­nja javne površine.

III. PRIJELAZNE I ZAVRŠNE ODREDBE

Članak 29.

Ukoliko obveznik
poreza i prireza porezu na dohodak dospjeli porez i prirez porezu na dohodak ne
plati u propisanom roku, porez i prirez na dohodak prisilno se naplaćuju po
odredbama Opće­g poreznog zakona.

Članak 30.

Utvrđiva­nje i naplatu
gradskih poreza obav­lja Ministarstvo finan­cija, Porezna uprava, Područni ured
Karlovac, Ispostava Slu­nj.

Članak 31.

Stupa­njem na snagu
ove Odluke prestaje važiti Odluka o porezima Grada Slu­nja (»Glasnik Karlovačke
županije« 21/97).

Članak 32.

Ova Odluka stupa na
snagu osmi dan od dana objave u »Narodnim novinama«, a primje­njuje se od 1.
siječ­nja 2002. godine.

Ova Odluka objavit će
se i u »Glasniku Karlovačke županije«.

Klasa: 410-01/01-01/190
Urbroj: 2133/04-01/2
Slu­nj, 21. prosinca 2001.

Predsjednik
Gradskog vijeća
**Nikola Japunčić,** v. r.

Odluka, NN 119/2001-2039